作者:孫光憲
標題:楊柳枝詞四首
內容:閶門風暖落花幹，飛遍江城雪不寒。獨有晚來臨水驛，閒人多憑赤欄幹。有池有榭即濛濛，浸潤翻成長養功。恰似有人長點檢，著行排立向春風。根柢雖然傍濁河，無妨終日近笙歌。毿毿金帶誰堪比，還共黃鶯不較多。萬株枯槁怨亡隋，似吊吳臺各自垂。好是淮陰明月裡，酒樓橫笛不勝吹。